Tehnika kolimisest:  - veendu, et kaasavõetavatel asjadel oleks lubatud 220V toitepinge. Mõnedel seadmetel on lüliti, mõnedel on  universaalne toiteplokk (110-240V). Kõigil seadmetel peaks olema mingi silt või kleeps, kus see kirjas on. Lüliteid ei maksa siis lülitamata jätta!  - väga harva,, kuid võimalik, et probleeme tekitab sagedus 60Hz vs. 50Hz. Näiteks pardel piniseb madalamalt ja odavad kellad hakkavad maha jääma. Sellised vist tänapäeval ei toodetagi enam, aga no kodus võib ju mõni olemas olla. Nendel seadmetel, millel on eraldi "klotsikujuline" toiteplokk, mis annab seadmele alalispinget, see ei avaldu. Samuti ka  arvutitel jms moodsatel vidinatel.  - USAst ostetud videokassetid on NTSC süsteemis, õnneks oskavad enamus siinseid videomakke neid maha mängida  - DVD-del ja mängijatel on see regioonikoodide jama. Tõenäoliselt on sul 1 regiooni DVD-d ja 1regiooni DVDmängija. Kui tahad Eestist osta DVD-sid (2 või 5 regioon), siis peaksid niikuinii endale regioonivaba või muudetava regioonikoodiga seadme ostma.